ריו אבה

מועדון כדורגל ריו אבה (בפורטוגזית: Rio Ave Futebol Clube) הוא מועדון כדורגל המייצג את העיר וילה דו קונדה שבצפון פורטוגל. המועדון נוסד בשנת 1939 ונקרא על שם הנהר אבה אשר זורם בעיר. מכונה בפי האוהדים 'ריו גראנדה' (הנהר הגדול).

היסטוריה

לריו אבה אין הישגים משמעותיים, ומיקום השיא שלה בליגה הבכירה היה בשנת 1982/1981 כאשר סיימה במקום החמישי. שנתיים לאחר מכן בעונת 1984/1983 היא העפילה לגמר הגביע הפורטוגלי לראשונה בתולדותיה בו הפסידה לפורטו בתוצאה 1–4. את רוב שנות ה-90 הקבוצה בילתה בליגה השנייה אך בסיום עונת 1998/1999 הקבוצה זכתה באליפות וקודמה לליגת העל. בסוף עונת 2005/2006 הקבוצה ירדה לליגה השנייה פעם נוספת לאחר שסיימה במקום ה-16 (המקום השני מהסוף). לאחר שתי עונות בליגה השנייה הקבוצה שבה לליגה הראשונה ומאז נמצאת בה. בעונת 2012/2013 סיימה הקבוצה במקום השמיני בליגה. בעונת 2013/2014 הגיעה לגמר הגביע הפורטוגלי, בפעם השנייה בתולדותיה אך הפסידה לבנפיקה, בנוסף הגיעה לגמר גביע הליגה. אף על פי שלא זכתה בשום תואר היא השתתפה בליגה האירופית בעונת 2014/2015 משום שבנפיקה זכתה גם באליפות הליגה ועל כן השתתפה בליגת האלופות. בעקבות זאת, ריו אבה שהפסידה בגמר הגביע שיחקה בליגה האירופית במקום בנפיקה. לאחר שגברה על גטבורג ואלפסבורג השוודיות בסיבוב השלישי ובפלייאוף בהתאמה, הקבוצה העפילה לשלב הבתים. את שלב הבתים סיימה במקום הרביעי והודחה מהטורניר. זו הייתה הפעם הראשונה בתולדות הקבוצה שהיא השתתפה במפעלים אירופאים.

בסיום עונת 2021/2022 שבה הקבוצה לליגת העל הפורטוגלית.

סגל שחקנים
נכון ל-10 בפברואר 2023  

 

(בהשאלה מסלטה ויגו)
 
 

 
(בהשאלה מריאל ויאדוליד)

קישורים חיצוניים

 

קבוצות כדורגל פורטוגזיות
קבוצות כדורגל שהוקמו ב-1939